ผมอายุ 72 แล้วครับ สูบมากว่า 30 ปี สมัยวัยุร่นตอนนี้ร่างกายยังไม่แสดงผลอะไรชัดเจนครับผมได้ยินมาว่าถ้าเลิกบุหรี่ตอนแก่ (สูบมานาน) จะทำให้ร่างกายขาดนิโคตินจนตายครับผมควรเลิกบุหรี่ไหมครับ
สวัสดีค่ะ การสูบบุหรี่ โดยเฉพาะในระยะยาวนั้นมีผลเสียได้หลายอย่างเช่น ทำให้ทางเดินหายใจไวและติดเชื้อได้ง่าย เป็นโรคถุงลมโป่งพอง มะเร็งปอด เสี่ยงต่อโรคหัวใจและหลอดเลือด เสี่ยงต่อหลอดเลือดสมองตีบ เสื่อมสมรรถภาพทางเพศ และมะเร็งกระเพาะปัสสาวะ เป็นต้นดังนั้นการเลิกบุหรี่เป็นสิ่งที่ควรกระทำเป็นอย่างยิ่ง และไม่ว่าจะอายุมากเท่าไร ก็ยังสามารถเลิกบุหรี่ได้ค่ะ นิโคตินเป็นสารเคมีให้โทษชนิดหนึ่งที่พบในกลุ่มยาสูบ เช่น บุหรี่ ซิการ์ ไปป์ สารนิโคตินส่งผลต่อสมองและระบบประสาท มีฤทธิ์ในทางการเสพติด แต่ไม่ใช่แปลว่าเลิกไม่ได้นะคะ ผู้ที่ขาดนิโคตินอาจมีความรู้สึกอยากกลับไปสูบเพราะติดสารนิโคตินแค่ในช่วงแรกๆ หลังจากนั้นหากปรับตัวได้ ก็จะไม่มีปัญหาอะไรค่ะแนะนำพบแพทย์ที่คลินิกเลิกบุหรี่ในรพ.ใกล้บ้านเพื่อขอรับคำปรึกษาเพิ่มเติมได้ ขณะนี้แนะนำเลิกบุหรี่เลยค่ะ โดยควรชะลอความอยากลง หากกำลังรู้สึกอยากสูบ ให้หันเหความสนใจไปทำสิ่งอื่นแทน เช่น ออกไปนอกบ้าน ออกไปสูดอากาศบริสุทธิ์ ทำให้ปากไม่ว่าง เคี้ยวหมากฝรั่ง กินถั่ว หรือเมล็ดธัญพืชต่าง ๆ หลีกเลี่ยงปัจจัยเสี่ยง ไม่อยู่ในสถานการณ์ที่ทำให้อยากสูบบุหรี่ หากิจกรรมอื่นที่ชอบทำเพื่อเบี่ยงเบนความสนใจอ่านเพิ่มเติมได้ที่นี่